આ કેસની પ્રાપ્ત વિગતો અનુસાર તારક પંડ્યાએ હાઈકોર્ટ સમક્ષ એડવોકેટ ચેતન પંડ્યા મારફત કરેલી પીટીશનમાં એવી રજૂઆત કરી હતી કે તેણે અગાઉ જીપીએસસી પ્રીલીમનરી પરીક્ષા પાસ કરી હતી. જે બાદ આગળની પરીક્ષાની તૈયારી માટે તે મુકેશ પટેલની ટીસીસીઅઆઈ એજ્યુકેશન સાથે જાડાયો હતો. તે પેટે તેણે ૨૮ હજાર ફી પણ ભરી હતી. ત્યારે ટીસીસીઆઈ એજ્યુકેશનના પ્રમુખ મુકેશભાઈએ જણાવ્યું હતું કે જો સરકારી નોકરીમાં પાસ થવું હોય તો તેણે ૧૮ લાખ આપવા પડશે. જે બાદ તેના પિતાએ આ રકમ આપવાની અશક્તતા દર્શાવતા તેમને વિશ્વાસમાં લઈ રૂ. ૮ લાખ મેળવી લીધા હતાં. જે બાદ તારક પરીક્ષામાં પાસ નહીં થતાં નાણાં આપવામાં ગલ્લા તલ્લા કરવા લાગ્યો હતો. અગાઉ મુકેશ પટેલે આપેલા ચેકો પણ રિટર્ન થયા હતાં. જે મામલે જાવાયેલી પોલીસ ફરિયાદમાં ગાંધીનગર સેશન્સ કોર્ટે મુકેશ પટેલને આગોતરાજામીન આપ્યા હતાં.